**REPUBLIKA SRBIJA**

**NARODNA SKUPŠTINA**

**BIBLIOTEKA NARODNE SKUPŠTINE**

**Tema: Predstavljanje Roma u parlamentu**

**Datum: 16.12.2013.**

**Br. Z-20/13**

**Ovo istraživanje je uradila Biblioteka Narodne skupštine za potrebe rada narodnih poslanika i Službe Narodne skupštine. Za više informacija molimo da nas kontaktirate putem telefona 3026-532 i elektronske pošte** [***istrazivanja@parlament.rs*.**](mailto:istrazivanja@parlament.rs) **Istraživanja koja priprema Biblioteka Narodne skupštine ne odražavaju zvanični stav Narodne skupštine Republike Srbije.**

**SADRŽAJ**

[UVOD 2](#_Toc375125468)

[EVROPSKI PARLAMENT 2](#_Toc375125469)

[DETALjNIJE INFORMACIJE O AKTIVNOSTIMA POJEDINIH DRŽAVA 3](#_Toc375125470)

[Portugalija 3](#_Toc375125471)

[Češka 4](#_Toc375125472)

[Španija 4](#_Toc375125473)

[TABELARNI PREGLED 6](#_Toc375125474)

[Tabela 1. Predstavljanje Roma u parlamentu i broj poslanika romske nacionalnosti 6](#_Toc375125475)

[Tabela 2. Parlamentarni odbori nadležni za ljudska i manjinska prava čiji rad obuhvata pitanja u vezi sa romskom nacionalnošću 6](#_Toc375125476)

[Tabela 3: Kontakti parlamentarnih radnih tela nadležnih za pitanja u vezi sa društvenom uključenošću romske nacionalnosti 8](#_Toc375125477)

# UVOD

Na osnovu postavljenog zahteva za istraživanje, Biblioteka Narodne skupštine je 26.11.2013. postavila Evropskom centru za parlamentarna istraživanja i dokumentaciju upitnik br. 2433 u vezi s uključenošću predstavnika romske nacionalnosti u rad nacionalnih parlamenata.

Primljen je odgovor od 24 nacionalna parlamenata i Evropskog parlamenta. U niže navedenim tabelama dat je pregled potpunih odgovora na postavljeni upitnik i kontakta parlamentarnih radnih tela nadležnih za pitanja u vezi sa društvenom uključenošću romske nacionalnosti u pojedinim evropskim državama.

U francuskom paralamentu nije ustanovljen posebni odbor za ljudska prava i prava nacionalnih manjina, a takođe u Narodnoj skupštini (donjem domu parlamenta) nema poslanika romske nacionalnosti. U austrijskom, norveškom i finskom parlamentu podaci o nacionalnoj pripadnosti poslanika nisu od značaja za njihov mandat. U belgijskom parlamentu, budući da nema posebnog odbora za ljudska prava i prava nacionalnih manjina, pitanjima u vezi s romskom nacionalnošću bave se odbori prema svojim nadležnostima. U estonskom parlamentu nema posebnog odbora nadležnog za ljudska prava i prava nacionalnih manjina, a pitanjima u vezi s ovom temom bavi se Odbor za ustavna pitanja.

# EVROPSKI PARLAMENT

Poslanica Evropskog parlamenta Livia Jaroka (Lívia JÁRÓKA) je u više navrata izveštavala o pitanjima u vezi s društvenom uključenošću Roma[[1]](#footnote-1).

Izveštaj Evropske komisije o platformi za društvenu inkluziju Roma kao i informacije o preduzetim aktivnostima država članica su dostupni na sajtu nevladine organizacije Evropska alijansa za javno zdravlje (European Public Health Alliance - EPHA)[[2]](#footnote-2).

Debata o položaju Roma na plenarnoj sednici Saveta i Komisije održanoj u Strazburu 9. oktobra 2013. je dostupna na Internetu.[[3]](#footnote-3)

Detaljne informacije o nacionalnim strategijama za društvenu uključenost Roma su dostupne na sajtu Evropske komisije.[[4]](#footnote-4)

# DETALjNIJE INFORMACIJE O AKTIVNOSTIMA POJEDINIH DRŽAVA

## Portugalija

U sadašnjem sazivu parlamenta, Odbor za etiku, državljanstvo i komunikacije, kroz Pododbor za jednake mogućnosti i porodicu tokom šest meseci je na svojim sednicama slušao izlaganja niza entiteta i ličnosti koji su predstavljali probleme romske zajednice i aktivnosti u ovoj oblasti. Na osnovu prikupljenih informacija, kao i mišljenja koja su iz njih proistekla pripremljen je izveštaj. Zaključeno je da je neophodno da romska zajednica izabere svoje predstavnike, kao i da je veoma je važno da se identifikuju lideri romske zajednice koji mogu da preuzmu vitalnu ulogu u njenom mobilisanju.

Gradske opštine su nadležne za promovisanje socijalne integracije i imaju ključnu ulogu u sprečavanju rasizma, uključujući i organizaciju obuka (opštine, sudovi, domovi zdravlja, škole, policijske stanice). Karlos Miguel (Carlos Miguel), gradonačelnik grada Toreš (Torres Vedras) koji je Rom, učestvovao je u radu Pododbora za jednake mogućnosti i porodicu.

Veb sajt Komeserijata za imigraciju i interkulturni dijalog (Alto Comissariado para a Imigração e Diálogo Intercultural - ACIDI)[[5]](#footnote-5) ima za cilj da informiše javnost o aktivnostima ovog posebnog vladinog tela ustanovljenog Zakonom br. 167/2007 od 3. maja 2007. Ovaj sajt je konfigurisan kao platforma informacija koje su distribuirane kroz različite tematske celine. Jedna od tematskih celina je namenjena romskoj zajednici[[6]](#footnote-6). Na ovoj sekciji sajta može se naći i tekst Nacionalne strategije za integraciju Roma, kao i pregled rada medijatora za Rome u gradskim opštinama.

Kancelarija za podršku romskoj zajednici (Gabinete de Apoio às Comunidades Ciganas - GACI) koja prati interese i perspektive romske zajednice, preduzela je razne akcije, a jedna od značajnijih je pilot-projekat uvođenja medijatora za Rome u gradskim opštinama koji rade na  
promociji društvenog uključivanja Roma, u koordinacija sa drugim organizacijama nadležnim u oblasti obrazovanja, stambene politike, zapošljavanja, profesionalne obuke i zdravstva. Rad Kancelarije za podršku romskoj zajednici može se pratiti na njenom veb sajtu[[7]](#footnote-7).

## Češka

Pitanja u vezi s društvenom uključenošću Roma postala su veoma aktuelna posle 1995. godine kada je zabeležen brz rast broja Roma u Češkoj Republici. Parlament nije posebno angažovan na radu u vezi s problemima vezanim za društveni status Roma, ali niz nevladinih organizacija uspešno realizuje projekte vezane za borbu protiv diskriminacije i društveno uključivanje Roma.

Spisak linkova nevladinih organizacija koje se bave pitanjima u vezi s društvenom uključenošću Roma, migranata i izbeglica[[8]](#footnote-8):

|  |
| --- |
| http://www.llp.cz/subdomains/cz/  http://www.poradna-prava.cz/  http://www.infoservis.net/  http://www.mkc.cz/  http://www.clovekvtisni.cz/english/  http://www.soze.cz/  http://www.uprchlici.cz/ |

## Španija

Trenutno u španskom parlamentu nijedan poslanik ne zastupa interese Roma. Međutim, u parlamentarnim sazivima u periodu 1977-1986. jedan od poslanika bio je romskog etničkog porekla. Reč je o Huanu de Dios Ramirez Heredia (Juan de Dios Ramírez Heredia), članu španske Socijalističke radničke partije koji je takođe bio i poslanik Evropskog parlamenta (1986-1999). Huan de Dios Ramirez Heredia se aktivno zalagao za zaštitu prava romske nacionalnosti.

Tokom poslednjih decenija, sukcesivne Vlade Španije su izrazile vidan interes za promociju aktivnosti usmerenih na romsku populaciju. Uporedo s tim, špansko zakonodavstvo je prilagođeno međunarodnim pravilima potpisivanjem, ratifikacijom ili pristupanjem međunarodnim pravnim instrumentima o pravnoj i socijalnoj zaštiti nacionalnih manjina, a posebno evropske romske populacije.

Međuministarska komisija za proučavanje problema koji utiču na romsku zajednicu ustanovljena je 1978. godine u okviru Ministarstva kulture. Ova Komisija sprovodi istraživanja i izrađuje studije i druga relevantna dokumenta usmerene na regulisanje društvenog položaja romske populacije. U istoj godini, u španskom parlamentu je jednoglasno usvojen ne-zakonodavni predlog (rezolucija)[[9]](#footnote-9) o pravnom statusu romske populacije. Ovim aktom su ukinuta postojeća ograničenja koja su vršila negativan uticaj na romsku zajednicu.

Godine 1985. španski parlament je odobrio "Nacionalni razvojni plan za Rome". Godine 1989. administrativna jedinica pod nazivom "Program za razvoj romske zajednice" ustanovljena je u tadašnjem Ministarstvu za socijalna pitanja, a trenutno se nalazi u okviru Ministarstva za zdravlje, socijalne službe i ravnopravnost.

Godine 1999. Kongres poslanika (donji dom parlamenta) je na plenarnoj sednici usvojio odluku o osnivanju Pododbora za pitanja Roma u okviru Odbora za socijalnu politiku i zapošljavanje. Pododbor za pitanja Roma je izradio izveštaje i preporuke za produbljeno proučavanje pitanja koja utiču na romsku populaciju.

U poslednjih nekoliko godina, postignut je vidan napredak u pogledu učešća romskih udruženja u javnoj sferi. Kraljevom Uredbom 891/2005 osnovan je 2005. godine Državni savet Roma. Nedavno je Kraljevom Uredbom 1262/2007 osnovan Savet za promociju jednakosti i borbu protiv diskriminacije prema rasnom ili etničkom poreklu, u čijem članstvu su zastupljena dva udruženja za odbranu interesa romske zajednice. U 2010. godini Vlada je usvojila Akcioni plan za razvoj Roma 2010-2012 u cilju poboljšanja uslova života romske zajednice. U izradi Akcionog plana uzete su u obzir inicijative predložene od strane radnih grupa Državnog saveta Roma.

Španska Vlada, u skladu s odredbama EU Okvirnog plana za nacionalne strategije za integraciju Roma do 2020 (EU Framework for National Roma Integration Strategies up to 2020) dostavila je Evropskoj komisiji u aprilu 2012. Nacionalnu strategiju koja uspostavlja okvir za društveno uključivanje romske populacije u sledećih deset godina. Trenutno se u parlamentarnom Odboru za ravnopravnost razmatra ne-zakonodavni predlog o Romkinjama (Rezolucija o Romkinjama).

# TABELARNI PREGLED

## Tabela 1. Predstavljanje Roma u parlamentu i broj poslanika romske nacionalnosti

|  |  |  |
| --- | --- | --- |
| Država/međunarodna organizacija | Broj poslanika koji predstavljaju Rome | Broj poslanika romske nacionalnosti |
| Albanija | 0 | 0 |
| Bosna i Hercegovina | 0 | 0 |
| Grčka | 0 | 0 |
| Danska | 0 | 0 |
| Evropska unija | 1 | 1 |
| Kipar | 0 | 0 |
| Latvija | 0 | 0 |
| Litvanija | 0 | 0 |
| Mađarska | 0 | 4 |
| Nemačka | 0 | 0 |
| Poljska | 0 | 0 |
| Portugalija | 0 | 0 |
| Rumunija | 1 | nema podataka |
| Slovačka | 1 | 1 |
| Finska | 0 | 0 |
| Holandija | 0 | 0 |
| Hrvatska | 1 | 1 |

## Tabela 2. Parlamentarni odbori nadležni za ljudska i manjinska prava čiji rad obuhvata pitanja u vezi sa romskom nacionalnošću

|  |  |  |  |  |
| --- | --- | --- | --- | --- |
| Država | Naziv odbora nadležnog za ljudska i manjinska prava (uključujući pitanja u vezi sa romskom nacionalnošću) | Broj poslanika Roma u ovom odboru | Nadležnost odbora | Učešće odbora u interparlamentarnim aktivnostima u vezi sa romskom nacionalnošću |
| Albanija | Odbor za rad, zdravlje i socijalna pitanja | 0 | Pitanja u vezi sa socijalnom politikom, zdravstvom i uslovima rada | ne |
| Bosna i Hercegovina | Zajednička komisija za ljudska prava, prava deteta, mlade, imigraciju, izbeglice, azil i etiku;  Savet nacionalnih manjina (posebno savetodavno telo Parlamentarne skupštine BiH) | 1 predstavnik Roma u Savetu nacionalnih manjina | Razmatranje pitanja koja se odnose na ostvarivanje ljudskih prava i osnovnih sloboda zagarantovanih Ustavom i zakonodavstvom BiH | da |
| Grčka | Specijalni stalni Odbor za ravnopravnost, omladinu i ljudska prava | 0 | Pitanja u vezi s zaštitom ljudskih prava i osnovnih sloboda | nema podataka |
| Danska | Za pitanja u vezi s društvenom ukljušenošću Roma nadleženi su lokalni nivoi vlasti u opštinama. U određenoj meri, ovim pitanjem se bave Odbor za imigraciju i integraciju i Odbor sa socijalna pitanja. | 0 | Navedeni parlamentarni odbori se bave pitanjima u vezi sa integracijom stranaca u Danskoj i širokim spektrom socijalnih pitanja. | ne |
| Kipar | Odbor za ljudska prava i rodnu ravnopravnost | 0 | Pitanja u vezi s zaštitom ljudskih prava | Učešće na međunarodnim skupovima |
| Latvija | Odbor za ljudska prava i odnose s javnošću | 0 | Pitanja u vezi s zaštitom ljudskih prava i osnovnih sloboda | da |
| Litvanija | Odbor za ljudska prava | 0 | Pitanja u vezi s zaštitom građanskih prava i regulisanjem položaja manjina koje žive u Litvaniji | da |
| Mađarska | Odbor za ljudska prava, manjine, građanska i verska pitanja | 2 | Pitanja u vezi s zaštitom ljudskih prava, prava manjina i građanskih sloboda | Jedan od članova odbora, romske nacionalnosti, je učestvovao na osnivačkoj sednici Romske interparlamentarne organizacije u Beogradu, maja 2013. |
| Nemačka | Odbor za ljudska prava i humanitarnu pomoć | 0 | Pitanja u vezi s zaštitom ljudskih prava i humanitarnom pomoći u Nemačkoj i svetu | Odbor u okviru svojih nadležnosti redovno održava sastanke s temom ''Inkluzija Roma'' |
| Poljska (Sejm - donji dom parlamenta) | Odbor za nacionalne manjine | 0 | Pitanja u vezi s ostvarivanjem prava nacionalnih manjina | ne |
| Portugalija | Odbor za etiku, državljanstvo i komunikacije, Pododbor za jednake mogućnosti i porodicu | 0 | Pitanja u vezi sa društvenom uključenošću, imigarcijom, porodicom i borbom protiv diskriminacije | ne |
| Rumunija | Odbor za ljudska prava, verske zajednice i manjine (uključuje Potkomisiju za Rome) | 1 (Predsednik Odbora je poslanik romske partije "Za Evropu" ) | Pitanja u vezi s zaštitom ljudskih prava, prava manjina i prava verskih zajednica | da |
| Slovačka | Odbor za ljudska prava i manjine | 1 | Pitanja u vezi s zaštitom ljudskih prava i prava manjina | ne |
| Finska | Odbor za ravnopravne uslove zapošljavanja | 0 | Pitanja u vezi s radnim okruženjem, ravnopravnošću i državnom službom | ne |
| Holandija | Odbor za socijalna pitanja i zapošljavanje | 0 | Razmatranje pitanja u vezi s socijalnim statusom i zapošljavanjem | ne |
| Hrvatska | Odbor za ljudska prava i prava nacionalnih manjina | 1 | Pitanja u vezi s ostvarivanjem i zaštitom ljudskih prava i sloboda | Odbor je učestvovao u mnogim bilateralnim i multilateralnim sastancima vezanim za prava manjina, uključujući i Rome. |

## Tabela 3: Kontakti parlamentarnih radnih tela nadležnih za pitanja u vezi sa društvenom uključenošću romske nacionalnosti

|  |  |  |  |  |  |  |
| --- | --- | --- | --- | --- | --- | --- |
| Država/među-narodna organizacija | Parlament | Adresa | | Osoba za kontakt | Telefon | El. pošta |
| Albanija | Parlament | | Bulevardi “Dëshmorët e Kombit”, nr.4, Tiranë | Egla Jera, savetnik u Odboru za rad, zdravlje i socijalna pitanja | 0035542278327 | [ejera@parlament.al](mailto:ejera@parlament.al) |
| Bosna i Hercegovina | Parlamenta-rna skupština | | Trg BiH 1, Sarajevo | Emina Jahić | +387 33 286 028 | [emina.jahic@parlament.ba](mailto:emina.jahic@parlament.ba) |
| Grčka | Grčki parlament | Parliament Mansion (Megaro Voulis), GR-10021, Athens | |  | +30 210 373 5067 | [studies@parliament.gr](mailto:studies@parliament.gr) |
| Danska | Danski Parlament (Folketinget) | Christiansborg  1240 København K | |  | +45 3337 5500 | [folketinget@ft.dk](mailto:folketinget@ft.dk) |
| Evropska Unija | Evropski parlament | Parlement  européen Bât. Altiero Spinelli 12E253 60, rue Wiertz / Wiertzstraat 60 B-1047 Bruxelles | | Lívia JÁRÓKA, poslanica EP (Evropska narodna partija) | +32(0)2 28 45218 | [livia.jaroka@europarl.europa.eu](mailto:livia.jaroka@europarl.europa.eu) |
| Kipar | Narodna skupština | The House of Representatives of the Republic of Cyprus  1402 Nicosia | | Vassiliki Anastassiadou, Generalni sekretar | +357 22 407 302 | [s.g@parliament.cy](mailto:s.g@parliament.cy) |
| Latvija | Parlament (Saeima) | Jekaba iela 11,Riga, | | Rita Naseniece, viši savetnik u Odboru za ljudska prava i odnose s javnošću | (+0037) 67087246 | [Rita.Naseniece@saeima.lv](mailto:Rita.Naseniece@saeima.lv) |
| Litvanija | Parlament (Seimas) | Gedimino pr. 53, LT-01109 Vilnius | | Jolanta Savickienė, sekretar Odbora za ljudska prava | +370 5 239 6808 | [jolanta.savickiene@lrs.lt](mailto:jolanta.savickiene@lrs.lt) |
| Mađarska | Narodna skupština | 1055 Budapest, Kossuth ter 1-3. | | Ilona Arczt, savetnik u Odboru za ljudska prava, manjine, građanska i verska pitanja | +36-1-441-5033 | [ilona.arczt@parlament.hu](mailto:ilona.arczt@parlament.hu) |
| Nemačka | Bundestag (donji dom parlamenta) | Platz der Republik 1  D-11011 Berlin | | Andrea Kerstges, sekretar Odbora za ljudska prava i humanitarnu pomoć | 004930227-33550 | [menschenrechtsausschuss@bundestag.de](mailto:menschenrechtsausschuss@bundestag.de) |
| Poljska | Sejm (donji dom parlamenta) | 00-902 Warszawa  Wiejska 4/6/8 | | Monika Wielichowska | (48) 663 337 777 | [Monika.Wielichowska@sejm.pl](mailto:Monika.Wielichowska@sejm.pl) |
| Portugalija | Republička skupština | Palácio de S. Bento  1249-068 Lisboa, | | - | (+351) 213919000 | [Cic.rp@ar.parlamento.pt](mailto:Cic.rp@ar.parlamento.pt) |
| Rumunija | Predstavnički dom (donji dom parlamenta) | 15063 Bucharest, Palace of Parliament  2-4 Izvor Street | | Nicolae Paun, predsednik Odbora za ljudska prava, verske zajednice i manjine | (0040) 021.414.1120, (0040) 021.414.1121 | [cp05@cdep.ro](mailto:cp05@cdep.ro) |
| Slovačka | Nacionalni savet Slovačke republike | Nam. A. Dubceka 1 81280 Bratislava | | Rudolf Chmel, sekretar Odbora za ljudska prava i manjine | 00 421 2 5972 1699 | [Rudolf.chmel@nrsr.sk](mailto:Rudolf.chmel@nrsr.sk) |
| Finska | Parlament | 00102 Eduskunta | | Marjaana Kinnunen, sekretar Odbora za ravnopravne uslove zapošljavanja | +35894322295 | [marjaana.kinnunen@eduskunta.fi](mailto:marjaana.kinnunen@eduskunta.fi) |
| Holandija | Parlament | Postbox 20017, 2500 EA The Hague, The Netherlands   |  | | --- | |  | | | Giel Wijgergangs | |  | | --- | | 0031 70 31  29226 | | [giel.wijgergangs@eerstekamer.nl](mailto:giel.wijgergangs@eerstekamer.nl) |
| Hrvatska | Hrvatski sabor | Trg sv. Marka 6, 10 000 Zagreb | | Ružica Đikić, sekretar Odbora za ljudska prava i prava nacionalnih manjina | 385 14 569 -754 | [ruzica.djikic@sabor.hr](mailto:ruzica.djikic@sabor.hr) |
| Španija | Kongres predstavnika(donji dom parlamenta) | - | | - | - | - |

*Izvor informacija*

ECPRD Request No. 2433 Roma Inclusion (26.11.2013.)

Istraživanje uradila:

Tanja Ostojić

načelnik Biblioteke

1. http://www.europarl.europa.eu/meps/en/28141/LIVIA\_JAROKA\_home.html [↑](#footnote-ref-1)
2. http://www.epha.org/a/5775 [↑](#footnote-ref-2)
3. http://www.europarl.europa.eu/sides/getDoc.do?pubRef=-//EP//TEXT+CRE+20131009+ITEM-013+DOC+XML+V0//EN&language=EN [↑](#footnote-ref-3)
4. http://ec.europa.eu/justice/discrimination/roma/national-strategies/index\_en.htm [↑](#footnote-ref-4)
5. [www.acidi.gov.pt](http://www.acidi.gov.pt) [↑](#footnote-ref-5)
6. http://www.acidi.gov.pt/?\_pageId=1379&\_previewPage=1 [↑](#footnote-ref-6)
7. [www.ciga-nos.pt](http://www.ciga-nos.pt) [↑](#footnote-ref-7)
8. National Activity Report: Czech Republic - antidiscrimination and diversity training. <http://ec.europa.eu/justice/discrimination/files/antidiscrimination_training_czechrepublic_en.pdf> [↑](#footnote-ref-8)
9. U skladu s članovima 193-195. Poslovnika Kongresa predstavnika (donjeg doma parlamenta) poslaničke grupe mogu da podnesu ne-zakonodavni predlog (rezoluciju) za razmatranje i usvajanje. Veb adresa Poslovnika Kongresa predstavnika: http://www.congreso.es/portal/page/portal/Congreso/Congreso/Hist\_Normas/Norm/standing\_orders\_02.pdf [↑](#footnote-ref-9)